CELEX: 32006R0898
Language: mt
Date: 2006-06-19 00:00:00
Title: Regolament tal-Kummissjoni (KE) Nru 898/2006 tad- 19 ta' Ġunju 2006 li jemenda r-Regolament tal-Kunsill (KE) Nru 51/2006 fir-rigward tal-limiti tal-qbid u l-limitazzjoni ta' l-isforzi tas-sajd fuq is-sajd għaċ-ċiċċirell [sallur] fiż-żoni ICES IIa (ibħra tal-KE), IIIa u IV (ibħra tal-KE)

1.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               30
            
         REGOLAMENT TAL-KUMMISSJONI (KE) Nru 898/2006
   tad-19 ta' Ġunju 2006
   li jemenda r-Regolament tal-Kunsill (KE) Nru 51/2006 fir-rigward tal-limiti tal-qbid u l-limitazzjoni ta' l-isforzi tas-sajd fuq is-sajd għaċ-ċiċċirell [sallur] fiż-żoni ICES IIa (ibħra tal-KE), IIIa u IV (ibħra tal-KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 51/2006 tat-22 ta' Diċembru 2005 li jistabbilixxi għall-2006 l-opportunitajiet ta' sajd u l-kundizzjonijiet marbuta ma' ċerti stokkijiet ta' ħut u gruppi ta' stokkijiet ta' ħut, applikabbli fl-ibħra tal-Komunità u, għall-bastimenti tal-Komunità, fl-ibħra fejn huma meħtieġa limitazzjonijiet tal-qbid (1), u b’mod partikolari l-Artikolu 5(4) u l-Artikolu 7(4) tiegħu;
   Billi:
   
               (1)
            
            
               Limiti tal-qbid u limitazzjonijiet fuq l-isforz tas-sajd għaċ-ċiċċirell fiż-żoni ICES IIa (ibħra tal-KE), IIIa u IV (ibħra tal-KE) huma proviżorjament stipulati fl-Annessi IA u IID tar-Regolament (KE) Nru 51/2006.
            
         
               (2)
            
            
               Skond il-punt 6 ta' l-Anness IID tar-Regolament (KE) Nru 51/2006, il-Kummissjoni għandha tirrevedi l-limiti tal-qbid u l-limitazzjonijiet ta' l-isforz tas-sajd għall-2006 abbażi tal-pariri mill-Kumitat Xjentifiku, Tekniku u Ekonomiku għas-Sajd (STECF) dwar id-daqs tal-kategorija tas-sena 2005 taċ-ċiċċirell tal-Baħar tat-Tramuntana. Fejn l-STECF tistima d-daqs tal-klassi tas-sena 2005 taċ-ċiċċirell tal-Baħar tat-Tramuntan għal bejn 300 000 miljun u 500 000 miljun individwu jew aktar fl-eta ta' 0, in-numru ta' jiem-kilowatt m'għandux jaqbeż il-livell fl-2003 ikkalkulat bħala t-total ta' jiem-kilowatt għal kull sena u l-qabdiet totali permissibbli (TAC) għall-2006 għandhom jiġu ffissati għal 300 000 tunnellata. It-total ta' jiem-kilowatt għal kull sena huma kkalkulati bħala l-prodott tan-numru ta' jiem preżenti f'żona u l-qawwa tal-magni installati f'kilowatt.
            
         
               (3)
            
            
               L-STECF stmat id-daqs tal-klassi tas-sena 2005 għal mhux inqas minn 324 000 miljun individwu fl-eta 0.
            
         
               (4)
            
            
               Ir-Regolament (KE) Nru 51/2006 għandu għaldaqstant jiġi emendat skond dan,
            
         ADOTTAT DAN IR-REGOLAMENT:
   Artikolu 1
   Ir-Regolament (KE) Nru 51/2006 huwa emendat kif ġej:
   
               (1)
            
            
               L-Anness IA huwa emendat skond l-Anness ta' dan ir-Regolament.
            
         
               (2)
            
            
               Fl-Anness IID, il-punt 5 għandu jinbidel b'dan li ġej:
               
                           “5.
                        
                        
                           Kull Stat Membru għandu jiżgura li n-numru ta' kilowatt-jiem fl-2006 għal bastimenti li jtajru l-bandiera tagħhom, jew irreġistrati fil-Komunità, ma jaqbżux il-livell ta' l-2003 kif ikkalkulat f'punt 4(a).”
                        
                     
         Artikolu 2
   Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 19 ta'Ġunju 2006.
      
         
            Għall-Kummissjoni
         
         Joe BORG
         
            Membru tal-Kummissjoni
         
      
   
   
      (1)  ĠU L 16, 20.1.2006, p. 1.
   
      ANNESS
      L-Anness IA mar-Regolament (KE) Nru 51/2006 huwa emendat kif ġej:
      Il-partita dwar l-ispeċi ċiċċirell fiż-żona IIa, (ibħra tal-KE) u IIIa, IV (ibħra tal-KE) tinbidel b'li ġej:
      
         
                     
                                 Speċi
                              
                              
                                 :
                              
                              
                                 Ċiċċirella
                                 
                                    Ammodytidae
                                 
                              
                           
                  
                     
                                 Żona
                              
                              
                                 :
                              
                              
                                 IIa (ibħra tal-KE) (1), IIIa, IV (ibħra tal-KE) (1)
                                 
                                 SAN/2A3A4
                              
                           
               
                     “Id-Danimarka
                  
                  
                     282 989 
                  
                  
                     TAC analitiku
                     japplika l-Artikolu 3 tar-Regolament (KE) Nru 847/96.
                     japplika l-Artikolu 4 tar-Regolament (KE) Nru 847/96.
                     japplika l-Artikolu 5(2) tar-Regolamenti (KEE) Nru. 847/96.
                  
               
                     Ir-Renju Unit
                  
                  
                     6 186 
                  
               
                     L-Istati Membri kollha
                  
                  
                     10 825  (2)
                     
                  
               
                     KE
                  
                  
                     300 000 
                  
               
                     in-Norveġja
                  
                  
                     0  (3)
                         (4)
                     
                  
               
                     TAC
                  
                  
                     300 000 
                  
               
      
         (1)  Minbarra l-ibħra f'distanza ta' 6 mili mil-linji ta' bażi tar-Renju Unit fl-inħawi ta' Shetland,
      Fair Isle u Foula.
      
         (2)  Minbarra d-Denmark u r-Renju Unit.
      
         (3)  Biex jinqabad fil-Baħar tat-Tramuntana.
      
         (4)  Soġġett għar-reviżjoni matul l-2006.”